Domus de Borbonio debet centum libras, sed habet unde solvat; et sunt ibi sex monachi. —  2. Domus de Luziaco debet C. libras, sed debentur priori XL. libre, ut dicit prior. —  3. Domus de Maeura vel Mandopera debet duodecim XXti libras, ut dicit prior, et nichil est innovatum post aliam visitacionem; et sunt ibi V. monachi cum priore. —  4. Domus de Monte Sancti Johannis debet sex XXti libras Turonen. —  5. Domus de Deuma debet LX. libras; et dux Burgundie vult partiri quoddam nemus quod est commune sibi et priori, quod redundaret in dampnum domus, eo quod aliqui habent usagium in illo nemore et eo partito usagium suum totum verterent in partem prioris. —  6. Domus de Vergeio debet CCC. libras Turon. et sunt ibi XXVI. monachi. —  7. Domus Sancti Romani est in bono statu et est ibi unus monachus cum priore. —  8. Domus de Paredo est in bono statu et sunt ibi XXVI. monachi, computato monacho qui moratur apud Montem Sancti Vincencii et illo qui moratur apud Motam Sancti Johannis.  9. Domus de Marcigniaco debet M’ et CCC. et L. libras, et sunt ibi XVIII. monachi; dicunt moniales quod consuetudo solebat esse quod tempore minucionis sue habebant per tres dies vinum bonum, non limphatum, et amota est a X. annis: supplicant quod restauretur et iterum servetur consuetudo illa; item de parva quantitate panis conqueruntur, non contra priorem qui nunc est, quia non diminuit tempore suo sed pocius augmentavit, sed tamen augmentum illud non sufficit, ut dicunt.  10. Domus de Amberta est in bono statu et ducunt quod sunt ibi tres monachi ultra numerum antiqum, videl. XVIII. monachi: sunt enim ibi modo XXI. monachi. —  11. Domus de Kariloco debet CCC. et XXX. libras Turon., et sunt ibi XXVIIIto monachi. —  12. Domus de Villa Nova est in bono statu, quam tenet sacrista et sunt ibi duo monachi honeste vite, et qualibet die celebrant cum nota missam et omnes horas. —  13. Domus de Saltu de Cosanzt debet C. libras Paris. et sunt ibi duo monachi honeste vite, celebrantes qualibet die missam cum nota et eciam matutinas et vesperas.  14. In domo de Pomers, quia prior Nantuaci non visitaverat, inquisivimus et invenimus quod domus est satis gravata debitis, sed prior qui nunc est laborat bene ut remedium apponatur; et sunt ibi quinque monachi solum, licet IX solerent esse. Dixerunt nobis et prior et monachi quod occasione domni Oddonis, quondam prioris illius loci, veniunt ibi aliqui monachi et jacent in villa, et plura scandala inde oriuntur, cum ipse Oddo moretur extra clausuram prioratus et nimis liberaliter recipiat dictos monachos, licet bona ipsius consumant; item dixerunt quod quidam monachus nomine Jacobus, frater domi Joffredi, quondam prioris illius loci, habet licteras de composicione vel jure domus et non vult eas reddere.  15. Domus de Poliaco est in bono statu et sunt ibi duo monachi cum priore. —  16. Domus de Alto Jugo est in bono statu et sunt ibi duo monachi cum priore. —  17. In domo de Taluers sunt tres monachi: quedam turris minatur ibi ruinam propter defectum cooperture; item gentes domini de Rossolione occupant jurisdictionem quam habere solebat domus in quadam villa.  18. Domum Sancti Petri de Chandeuz accensavit per tres annos a procuratoribus prioris quidam domicellus et moratur ibi cum uxore sua, et tradidit CCCC. libras Viennen. priori mutuo, ea condicione quod post tres annos reddantur sibi predicte quadringinte libre, et nichil diminuitur de debito, immo periculum est quod plus teneatur solvere dicto domicello dicta domus propter mutacionem et melioracionem monete; ibi sunt duo monachi, celebrantes quando volunt: dicunt quod quilibet celebrat semel vel bis in eddomada, tamen curatus loci supplet defectum ipsorum in missa; unus illorum non est utilis in loco, quia inde natus est et leviter se habet, et non vult recipere correctionem, unde esset bonum quod moraretur cum tali priore quem timeret et qui ipsum corrigeret: nomen ejus est Petrus de Chandiaco. —  19. Domus de Monte Bertoudi est in bono statu et sunt ibi duo monachi honeste vite.  20. Apud Nantuacum sunt XXV. monachi; domus debet duo milia et novies centum, sed habet quingentas (libras) de quibus vult satisfeci comiti Gebennensi pro utilitate ecclesie, quando viderit tempus esse.  21. Apud Gigniacum sunt XXVIIIto monachi, qui vivunt honeste et bene serviunt Deo; prior debet, ut dicit, septingentas libras Turon.; quidam malefactores apposuerunt ignem in grangia prioris et nituntur, ut fama est, comburere villam et monasterium de Gigniaco, pro eo quia prior et garderius loci persequntur eos pro jure domus; quedam prebenda, que solebat dari pauperibus, quando fit mandatum, data est cuidam presbitero et elemosina in hoc defraudatur; dixerunt nobis subprior et monachi quod duo vel tres prioratus subsunt priori predicto, et non sunt ibi monachi.  22. In domo Sancti Marcelli Cabilonen. sunt XXIIIIor monachi: debet prior quingentas libras Turon., ut dicit.  23. In domo Sancti Martini Masticonen. moratur unus solus monachus, quia prior est in scolis; et domus et ecclesia male est cooperta, ut dicit monachus; et nemora destruuntur et jura domus pessime custodiuntur, maxime jura sepulture.  24. In domo de Quadrellis sunt duo monachi cum priore, et cotidie est ibi missa cum nota, et matutine et vespere cum cantu; debet prior LX libras Turon.; domus illa decepta est et multum gravata in quadam permutacione quam fecit prior cum conventu Clugniaci de quodam stangno et quodam molendino, et illud gravamen est bene usque ad valorem XXti libr. Turon. annuatim, ut dixerunt monachi ibi morantes, dicentes quod expediret multum quod rescinderetur permutacio vel quod suppleretur defectus.  25. In domo de Salis sunt XLVIIIto moniales; prior invenit domum obligatam in CC et XXti libris; plura edificia ibi fecit et pro monialibus et pro monachis, et victualia cara fuerunt, unde propter predicta debet prior sexcentas libras Viennen.; disciplina autem non fit in capitulo.